als_Latn dik_Latn sag_Latn
Synimet e Borusia Dortmundit kanë ndryshuar shumë brenda d muajsh. Viti 2014 u mbyll si mos më keq për nënkampionët e Gjermanisë. Ata u gjendën në vendin e fundit të tabelës së klasifikimit të Bundesligës, duke luftuar për mbijetesë. Tani gjërat kanë ndryshuar. Me katër fitore radhazi, verdhezinjtë duken “në qiellin e shtatë”. Tani ata e shohin veten në pozicionin e 10-të në kuotën e 28 pikëve, 8 më pak se Bajer Leverkusen i vendit të 4-t që shkon në Champions League dhe 5 pikë më pak se Hofenhaimi i vendit të 7-të që kualifikohet në Europa League. Ndeshjet e ardhshme do të jenë shumë përcaktuese për fatin e Dortmundit. Marko Rojs, i cili me rikthimin e tij nga dëmtimi i ka dhënë një tjetër impakt lojës së Borusias, është i bindur se verdhezinjtë do të vazhdojnë me këto ritme edhe gjatë muajve në vazhdim.
Deklarata – Rojs beson se Dortmundi do t’ia dalë jo vetëm në kampionat, por edhe në Champions League. “Deri një muaj më parë flitej se Dortmundi do të ishte në garë për mbijetesën deri në përfundim të kampionatit. Por ne në vetëm pak kohë treguam se jemi një skuadër me kualitete të mëdha brenda. Katër fitoret radhazi në Bundesligë janë shumë të rëndësishme për ne, pasi mbi të gjitha na shtojnë besimin për të bërë mirë edhe në sfidat e ardhshme. Aktualisht gjërat po shkojnë në mënyrë të shkëlqyer për ne, edhe pse gjatë javëve në vazhdim na presin ndeshje shumë të vështira. Shumë skuadra janë ende përpara nesh në renditje, por unë jam i bindur se në fund të kampionatit ne mund t’i parakalojmë shumicën e tyre dhe mund të kualifikohemi në Champions League”, – u shpreh mesfushori gjerman.
als_Latn als_Latn